CELEX: 32022D0735
Language: fi
Date: 2022-05-12 00:00:00
Title: Neuvoston päätös (YUTP) 2022/735, annettu 12 päivänä toukokuuta 2022, päätöksen (YUTP) 2021/1200 muuttamisesta Euroopan unionin sotilaskomitean nykyisen puheenjohtajan toimikauden päättymisen aikaistamiseksi ja Euroopan unionin sotilaskomitean seuraavan puheenjohtajan nimittämisen aikaistamiseksi

13.5.2022   
               
               
                  FI
               
               
                  Euroopan unionin virallinen lehti
               
               
                  L 136/106
               
            
         NEUVOSTON PÄÄTÖS (YUTP) 2022/735,
         annettu 12 päivänä toukokuuta 2022,
         päätöksen (YUTP) 2021/1200 muuttamisesta Euroopan unionin sotilaskomitean nykyisen puheenjohtajan toimikauden päättymisen aikaistamiseksi ja Euroopan unionin sotilaskomitean seuraavan puheenjohtajan nimittämisen aikaistamiseksi
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 240 artiklan,
         ottaa huomioon Euroopan unionin sotilaskomitean perustamisesta 22 päivänä tammikuuta 2001 tehdyn neuvoston päätöksen 2001/79/YUTP (1) ja erityisesti sen 3 artiklan,
         sekä katsoo seuraavaa:
         
                     (1)
                  
                  
                     Päätöksen 2001/79/YUTP 3 artiklan 1 kohdan mukaan neuvosto nimittää Euroopan unionin sotilaskomitean, jäljempänä ’sotilaskomitea’, puheenjohtajan sotilaskomiteaan kokoontuneiden puolustusvoimien komentajien suosituksesta. Kyseisen päätöksen 3 artiklan 2 kohdan mukaan sotilaskomitean puheenjohtajan toimikausi on kolme vuotta ellei neuvosto toisin päätä.
                  
               
                     (2)
                  
                  
                     Neuvosto nimitti päätöksellä (YUTP) 2018/297 (2) kenraali Claudio GRAZIANOn sotilaskomitean puheenjohtajaksi 6 päivänä marraskuuta 2018 alkavaksi kolmen ja puolen vuoden toimikaudeksi. Neuvosto jatkoi päätöksellä (YUTP) 2021/1200 (3) kenraali Claudio GRAZIANOn toimikautta sotilaskomitean puheenjohtajana 31 päivään toukokuuta 2022.
                  
               
                     (3)
                  
                  
                     Puolustusvoimien komentajien tasolla 19 päivänä toukokuuta 2021 kokoontunut sotilaskomitea suositteli kenraali Robert BRIEGERin nimittämistä sotilaskomitean puheenjohtajaksi, kenraali Claudio GRAZIANOn seuraajaksi, kolmen vuoden pituiseksi toimikaudeksi.
                  
               
                     (4)
                  
                  
                     Neuvosto nimitti päätöksellä (YUTP) 2021/1200 kenraali Robert BRIEGERin sotilaskomitean puheenjohtajaksi 1 päivästä kesäkuuta 2022 alkaen 31 päivään toukokuuta 2025 asti.
                  
               
                     (5)
                  
                  
                     Kenraali Claudio GRAZIANO ilmoitti 25 päivänä huhtikuuta 2022 pysyvien edustajien komitealle, että hänen on luovuttava tehtävästään sotilaskomitean puheenjohtajana 15 päivänä toukokuuta 2022.
                  
               
                     (6)
                  
                  
                     Kenraali Claudio GRAZIANOn toimikauden päättymistä sotilaskomitean puheenjohtajana olisi näin ollen aikaistettava 15 päivään toukokuuta 2022 ja kenraali Robert BRIEGERin nimittämistä sotilaskomitean puheenjohtajaksi olisi aikaistettava 16 päivään toukokuuta 2022.
                  
               
                     (7)
                  
                  
                     Päätös (YUTP) 2021/1200 olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2021/1200 seuraavasti:
            
                        1)
                     
                     
                        korvataan 1 artikla seuraavasti:
                        
                           ”1 artikla
                           Kenraali Claudio GRAZIANOn toimikautta Euroopan unionin sotilaskomitean puheenjohtajana jatketaan 15 päivään toukokuuta 2022.”;
                        
                     
                  
                        2)
                     
                     
                        korvataan 2 artikla seuraavasti:
                        
                           ”2 artikla
                           Kenraali Robert BRIEGER nimitetään Euroopan unionin sotilaskomitean puheenjohtajaksi 16 päivästä toukokuuta 2022 alkaen 31 päivään toukokuuta 2025 asti.”.
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 12 päivänä toukokuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  EYVL L 27, 30.1.2001, s. 4.
         
            (2)  Neuvoston päätös (YUTP) 2018/297, annettu 20 päivänä helmikuuta 2018, Euroopan unionin sotilaskomitean puheenjohtajan nimittämisestä (EUVL L 56, 28.2.2018, s. 33).
         
            (3)  Neuvoston päätös (YUTP) 2021/1200, annettu 19 päivänä heinäkuuta 2021, Euroopan unionin sotilaskomitean puheenjohtajan toimikauden jatkamisesta ja seuraavan Euroopan unionin sotilaskomitean puheenjohtajan nimittämisestä (EUVL L 259, 21.7.2021, s. 6).